ddrg/super_eurlex huggingface dataset:
RÅDETS AFGØRELSE af 16. november 1998 om udnævnelse af medlemmer af og suppleanter til Det Rådgivende Udvalg for Uddannelse inden for Sygeplejeområdet (98/C 367/02)

RÅDET FOR DEN EUROPÆISKE UNION HAR -

under henvisning til Rådets afgørelse 77/454/EØF af 27. juni 1977 om nedsættelse af et rådgivende udvalg for uddannelse inden for sygeplejeområdet (1), særlig artikel 3 og 4,

under henvisning til tiltrædelsesakten fra 1994, særlig artikel 165, stk. 1, og

ud fra følgende betragtninger:

I henhold til afgørelsens artikel 3 er udvalget sammensat af tre sagkyndige fra hver medlemsstat samt en suppleant for hvert medlem; i henhold til samme afgørelses artikel 4 gælder disse sagkyndiges og suppleanters mandat i tre år;

ved afgørelse af 6. juli 1998 (2) udnævnte Rådet medlemmer af og suppleanter til dette udvalg for perioden fra den 6. juli 1998 til den 5. juli 2001;

den irske regering har foretaget indstillinger med henblik på udnævnelse af nye medlemmer og suppleanter, udpegelse af efterfølgere eller fornyelse af mandater -

TRUFFET FØLGENDE AFGØRELSE:

Eneste artikel

Følgende udnævnes til medlemmer af og suppleanter til Det Rådgivende Udvalg for Uddannelse inden for Sygeplejeområdet for perioden fra den 16. november 1998 til den 5. juli 2001:

A. >TABELPOSITION>

B. >TABELPOSITION>

C. >TABELPOSITION>

Udfærdiget i Bruxelles, den 16. november 1998.

På Rådets vegne

J. FARNLEITNER

Formand

(1) EFT L 176 af 15.7.1977, s. 11.

(2) EFT C 219 af 15.7.1998, s. 1.
RÅDETS AFGØRELSE af 16. november 1998 om udnævnelse af to medlemmer af og en suppleant til Det Rådgivende Udvalg for Uddannelse inden for Sygeplejeområdet (98/C 367/01)

RÅDET FOR DEN EUROPÆISKE UNION HAR -

under henvisning til Rådets afgørelse 77/454/EØF af 27. juni 1977 om nedsættelse af et rådgivende udvalg for uddannelse inden for sygeplejeområdet (1), særlig artikel 3 og 4, og

ud fra følgende betragtninger:

Ved afgørelse af 6. juli 1998 (2) udnævnte Rådet

- Barbara SCHWOCHERT til medlem af

- Christa NOVAKIEWITSCH til suppleant til, og

- Hermann KURTENBACH til medlem af

udvalget for perioden indtil den 5. juli 2001;

den tyske regering har udpeget:

- Christa NOVAKIEWITSCH som efterfølger for Barbara SCHWOCHERT, der træder tilbage som medlem

- Ilsedore ZOPFY som efterfølger for Christa NOVAKIEWITSCH, der træder tilbage som suppleant

- Claudia NEUMANN som efterfølger for Hermann KURTENBACH, der træder tilbage som medlem

TRUFFET FØLGENDE AFGØRELSE:

Artikel 1

Christa NOVAKIEWITSCH udnævnes til medlem af det Rådgivende Udvalg for Uddannelse inden for Sygeplejeområdet som efterfølger for Barbara SCHWOCHERT for resten af dennes mandatperiode, dvs. indtil den 5. juli 2001.

Artikel 2

Ilsedore ZOPFY udnævnes til suppleant til Det Rådgivende Udvalg for Uddannelse inden for Sygeplejeområdet som efterfølger for Christa NOVAKIEWITSCH for resten af dennes mandatperiode, dvs. indtil den 5. juli 2001.

Artikel 3

Claudia NEUMANN udnævnes til medlem af Det Rådgivende Udvalg for Uddannelse inden for Sygeplejeområdet som efterfølger for Hermann KURTENBACH for resten af dennes mandatperiode, dvs. indtil den 5. juli 2001.

Udfærdiget i Bruxelles, den 16. november 1998.

På Rådets vegne

J. FARNLEITNER

Formand

(1) EFT L 176 af 15.7.1977, s. 11.

(2) EFT C 219 af 15.7.1998, s. 1.
RÅDETS AFGØRELSE af 9. november 1998 om midlertidig anvendelse af aftalen mellem Det Europæiske Fællesskab og Den Demokratiske Folkerepublik Laos om handel med tekstilvarer (98/678/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,

under henvisning til forslag fra Kommissionen, og

ud fra følgende betragtninger:

Kommissionen har på Det Europæiske Fællesskabs vegne forhandlet en aftale mellem Det Europæiske Fællesskab og Den Demokratiske Folkerepublik Laos om handel med tekstilvarer; aftalen paraferedes den 16. juni 1998;

i afventning af afslutningen af procedurerne for indgåelse af denne aftale bør den anvendes på et midlertidigt grundlag fra den 1. december 1998, dog under forudsætning af, at Den Demokratiske Folkerepublik Laos ligeledes anvender aftalen midlertidigt -

TRUFFET FØLGENDE AFGØRELSE:

Eneste artikel

Aftalen mellem Det Europæiske Fællesskab og Den Demokratiske Folkerepublik Laos om handel med tekstilvarer anvendes på et midlertidigt grundlag fra den 1. december 1998 i afventning af afslutningen af procedurerne for indgåelsen heraf, dog under forudsætning af at Den Demokratiske Folkerepublik Laos ligeledes anvender aftalen midlertidigt.

Teksten til aftalen er knyttet til denne afgørelse.

Udfærdiget i Bruxelles, den 9. november 1998.

På Rådets vegne

W. SCHÜSSEL

Formand
KOMMISSIONENS BESLUTNING af 16. november 1998 om ændring af beslutning 93/467/EØF om bemyndigelse af medlemsstaterne til at indrømme undtagelser fra visse bestemmelser i Rådets direktiv 77/93/EØF for uafbarkede kævler af egetræ (Quercus L.) med oprindelse i Canada eller USA (meddelt under nummer K(1998) 3503) (98/661/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 77/93/EØF af 21. december 1976 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), senest ændret ved Kommissionens direktiv 98/2/EF (2), særlig artikel 14, stk. 1,

under henvisning til anmodning fra Belgien, Danmark, Tyskland, Grækenland, Spanien, Frankrig, Italien, Luxembourg og Portugal, og

ud fra følgende betragtninger:

I henhold til direktiv 77/93/EØF må uafbarkede kævler af egetræ (Quercus L.) med oprindelse i nordamerikanske lande principielt ikke føres ind i Fællesskabet på grund af risikoen for indslæbning af Ceratocystis fagacearum (Bretz) Hunt. (egens visnesyge);

Kommissionens beslutning 93/467/EØF (3), senest ændret ved beslutning 96/724/EF (4), tillader undtagelser for uafbarkede kævler af egetræ (Quercus L.) med oprindelse i Canada og USA, hvis visse særlige betingelser er opfyldt;

i beslutning 93/467/EØF, som ændret, er det fastsat, at bemyndigelsen udløber den 31. december 1998;

på grundlag af de foreliggende oplysninger bør betingelserne for undtagelsen i ovennævnte beslutning opretholdes;

de forhold, der gør bemyndigelsen berettiget, har ikke ændret sig;

bemyndigelsen bør derfor forlænges i endnu en begrænset periode;

Kommissionen vil sørge for, at Canada og USA stiller alle de tekniske oplysninger til rådighed, der er nødvendige for fortsat at kontrollere, hvordan de beskyttelsesforanstaltninger, der kræves i henhold til de ovennævnte tekniske betingelser, fungerer;

de i denne beslutning fastsatte foranstaltninger er i overensstemmelse med udtalelse fra Den Stående Komité for Plantesundhed -

VEDTAGET FØLGENDE BESLUTNING:

Artikel 1

I beslutning 93/467/EØF foretages følgende ændringer:

1) I artikel 1, stk. 2, litra b) tilføjes »- Vigo« efter »- Valencia«.

2) I artikel 3 ændres »31. december 1998« til »31. december 2000«.

3) I bilag I, punkt 7, ændres »96/724/EF« til »98/661/EF«.

Artikel 2

Denne beslutning er rettet til medlemsstaterne.

Udfærdiget i Bruxelles, den 16. november 1998.

På Kommissionens vegne

Franz FISCHLER

Medlem af Kommissionen

(1) EFT L 26 af 31. 1. 1977, s. 20.

(2) EFT L 15 af 21. 1. 1998, s. 34.

(3) EFT L 217 af 27. 8. 1993, s. 49.

(4) EFT L 329 af 19. 12. 1996, s. 47.
KOMMISSIONENS BESLUTNING af 12. november 1998 om ændring af beslutning 97/87/EF om et særligt EF-tilskud til diagnosticerings- og forvaltningsforanstaltninger til udryddelse af mund- og klovesyge i Grækenland, for så vidt angår forelæggelse af støttedokumenter og finansielle dokumenter (meddelt under nummer K(1998) 3450) (Kun den græske udgave er autentisk) (EØS-relevant tekst) (98/659/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved Rådets beslutning 94/370/EF (2), særlig artikel 3, stk. 3, og artikel 11, stk. 4, og

ud fra følgende betragtninger:

I Kommissionens beslutning 97/87/EF af 15. januar 1997 om et særligt EF-tilskud til diagnosticerings- og forvaltningsforanstaltninger til udryddelse af mund- og klovesyge i Grækenland (3) er der bl.a. fastsat krav gældende for indkøb og installering af udstyr;

af budgetmæssige grunde kræver den finansielle EF-støtte, der er fastsat i beslutning 97/87/EF, forelæggelse af støttedokumenter; de krav, der gælder for disse støttedokumenter, er anført i nævnte beslutning;

de græske myndigheder har anmodet om en forlængelse af perioden til indkøb og installering af udstyr og til forelæggelse af støttedokumenter; denne anmodning forekommer teknisk berettiget og kan imødekommes;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I beslutning 97/87/EF foretages følgende ændringer:

1) I artikel 1, stk. 3, ændres »30. juni 1997« til »1. november 1998«.

2) I artikel 3, andet punktum, ændres »1. marts 1998« til »31. december 1998«.

Artikel 2

Denne beslutning er rettet til Den Hellenske Republik.

Udfærdiget i Bruxelles, den 12. november 1998.

På Kommissionens vegne

Franz FISCHLER

Medlem af Kommissionen

(1) EFT L 224 af 18. 8. 1990, s. 19.

(2) EFT L 168 af 2. 7. 1994, s. 31.

(3) EFT L 27 af 30. 1. 1997, s. 39.
RÅDETS AFGØRELSE af 24. september 1998 om indgåelse af tillægsprotokollen til interimsaftalen mellem Det Europæiske Fællesskab, Det Europæiske Kul- og Stålfællesskab og Det Europæiske Atomenergifællesskab på den ene side og Republikken Slovenien på den anden side om handel og handelsanliggender og til Europaaftalen mellem De Europæiske Fællesskaber og deres medlemsstater på den ene side og Republikken Slovenien på den anden side (98/658/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,

under henvisning til forslag fra Kommissionen, og

ud fra følgende betragtninger:

Kommissionen har på Fællesskabernes vegne forhandlet en tillægsprotokol til interimsaftalen om handel og handelsanliggender og til Europaaftalen om Republikken Slovenien;

denne tillægsprotokol bør godkendes -

TRUFFET FØLGENDE AFGØRELSE:

Artikel 1

Tillægsprotokollen til interimsaftalen mellem Det Europæiske Fællesskab, Det Europæiske Kul- og Stålfællesskab og Det Europæiske Atomenergifællesskab på den ene side og Republikken Slovenien på den anden side om handel og handelsanliggender og til Europaaftalen om oprettelse af en associering mellem De Europæiske Fællesskaber og deres medlemsstater, der optræder inden for rammerne af Den Europæiske Union, på den ene side og Republikken Slovenien på den anden side godkendes på De Europæiske Fællesskabers vegne.

Teksten til tillægsprotokollen er knyttet til denne afgørelse.

Artikel 2

Formanden for Rådet bemyndiges til at udpege den person, der har beføjelse til at undertegne tillægsprotokollen med bindende virkning for Fællesskabet.

Formanden for Rådet giver på Fællesskabets vegne den notifikation, der er fastsat i tillægsprotokollens artikel 3.

Udfærdiget i Bruxelles, den 24. september 1998.

På Rådets vegne

N. MICHALEK

Formand
KOMMISSIONENS BESLUTNING af 9. november 1998 om et supplerende EF-tilskud til udryddelse af klassisk svinepest i Tyskland (meddelt under nummer K(1998) 3358) (Kun den tyske udgave er autentisk) (98/650/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved beslutning 94/370/EF (2), særlig artikel 3, stk. 3, og

ud fra følgende betragtninger:

Der udbrød klassisk svinepest i Tyskland i 1997; denne sygdoms udbrud er en alvorlig fare for svinebestanden i EF, og for at medvirke til at udrydde sygdommen så hurtigt som muligt kan EF yde tilskud til dækning af medlemsstatens tab;

EF vedtog beslutning 98/60/EF (3) om EF-tilskud til udryddelse af klassisk svinepest i Tyskland; ifølge denne beslutning blev der udbetalt en første rate på 5 mio. ECU som forskud;

den 26. maj 1998 indgav Tyskland en ansøgning om refusion af de samlede udgifter for hele landet i 1997; de disponible budgetbevillinger i indeværende regnskabsår tillader ikke at dække alle de støtteberettigede udgifter, og kun en supplerende rate på 2 mio. ECU kan udbetales på nuværende stade;

supplerende rater kan senere udbetales efter Kommissionens efterprøvning af oplysningerne i refusionsansøgningen;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Tyskland kan få udbetalt en supplerende rate på 2 mio. ECU som finansielt tilskud fra EF til de støtteberettigede udgifter til udryddelse af klassisk svinepest, der brød ud i 1997.

Artikel 2

Den i artikel 1 omhandlede rate udbetales til Tyskland straks efter vedtagelsen af nærværende beslutning.

Artikel 3

1. Kommissionen kan i samarbejde med de nationale myndigheder foretage kontrol på stedet for at sikre, at foranstaltningerne er gennemført og udgifterne afholdt.

Kommissionen underretter medlemsstaterne om resultatet af kontrollen.

2. Artikel 8 og 9 i Rådets forordning (EØF) nr. 729/70 af 21. april 1970 om finansiering af den fælles landbrugspolitik (4) finder tilsvarende anvendelse.

Artikel 4

Denne beslutning er rettet til Forbundsrepublikken Tyskland.

Udfærdiget i Bruxelles, den 9. november 1998.

På Kommissionens vegne

Franz FISCHLER

Medlem af Kommissionen

(1) EFT L 224 af 18. 8. 1990, s. 19.

(2) EFT L 168 af 2. 7. 1994, s. 31.

(3) EFT L 16 af 21. 1. 1998, s. 37.

(4) EFT L 94 af 28. 4. 1970, s. 13.
KOMMISSIONENS BESLUTNING af 9. november 1998 om et supplerende EF-tilskud til udryddelse af klassisk svinepest i Spanien (meddelt under nummer K(1998) 3357) (Kun den spanske udgave er autentisk) (98/649/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved beslutning 94/370/EF (2), særlig artikel 3, stk. 3, og

ud fra følgende betragtninger:

Der udbrød klassisk svinepest i Spanien i 1997; denne sygdoms udbrud er en alvorlig fare for svinebestanden i EF, og for at medvirke til at udrydde sygdommen så hurtigt som muligt kan EF yde tilskud til dækning af medlemsstatens tab;

EF vedtog beslutning 98/63/EF (3) om EF-tilskud til udryddelse af klassisk svinepest i Spanien; ifølge denne beslutning blev der udbetalt en første rate på 4 mio. ECU som forskud;

den 8. juni 1998 indgav Spanien en ansøgning om refusion af de samlede udgifter for hele landet i 1997; de disponible budgetbevillinger i indeværende regnskabsår tillader ikke at dække alle de støtteberettigede udgifter, og kun en supplerende rate på 3 mio. ECU kan udbetales på nuværende stade;

supplerende rater kan senere udbetales efter Kommissionens efterprøvning af oplysningerne i refusionsansøgningen;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Spanien kan få udbetalt en supplerende rate på 3 mio. ECU som finansielt tilskud fra EF til de støtteberettigede udgifter til udryddelse af klassisk svinepest, der brød ud i 1997.

Artikel 2

Den i artikel 1 omhandlede rate udbetales til Spanien straks efter vedtagelsen af nærværende beslutning.

Artikel 3

1. Kommissionen kan i samarbejde med de nationale myndigheder foretage kontrol på stedet for at sikre, at foranstaltningerne er gennemført og udgifterne afholdt.

Kommissionen underretter medlemsstaterne om resultatet af kontrollen.

2. Artikel 8 og 9 i Rådets forordning (EØF) nr. 729/70 af 21. april 1970 om finansiering af den fælles landbrugspolitik (4) finder tilsvarende anvendelse.

Artikel 4

Denne beslutning er rettet til Kongeriget Spanien.

Udfærdiget i Bruxelles, den 9. november 1998.

På Kommissionens vegne

Franz FISCHLER

Medlem af Kommissionen

(1) EFT L 224 af 18. 8. 1990, s. 19.

(2) EFT L 168 af 2. 7. 1994, s. 31.

(3) EFT L 16 af 21. 1. 1998, s. 43.

(4) EFT L 94 af 28. 4. 1970, s. 13.
KOMMISSIONENS BESLUTNING af 5. november 1998 om ændring af beslutning 97/217/EF om grupper af tredjelande, der kan benytte sundheds- og hygiejnecertifikaterne i forbindelse med indførsel af kød af vildtkød, opdrættet vildt og kaninkød fra tredjelande (meddelt under nummer K(1998) 3332) (EØS-relevant tekst) (98/648/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/45/EØF af 16. juni 1992 om sundhedsmæssige og dyresundhedsmæssige problemer i forbindelse med nedlægning af vildtlevende vildt og afsætning af kød heraf (1), senest ændret ved direktiv 97/79/EF (2), særlig artikel 16, stk. 3, og

ud fra følgende betragtninger:

Ved Kommissionens beslutning 97/217/EF (3) fastsættes grupper af tredjelande eller dele af tredjelande, der kan benytte sundheds- og hygiejnecertifikaterne i forbindelse med indførsel af kød af vildtkød, opdrættet vildt og kaninkød fra tredjelande,

Kommissionens beslutning 98/372/EF (4), senest ændret ved beslutning 98/505/EF (5), indeholder bestemmelser om dyresundhedsbetingelser og udstedelse af sundhedscertifikat ved indførsel af kvæg og svin fra visse europæiske lande;

på grund af vedvarende forekomst af klassisk svinepest i den vildtlevende svinepopulation er der indført en række restriktioner for indførsel af levende svin fra visse dele af Den Tjekkiske Republik;

denne opdeling i regioner bør også gælde for indførsel af vildsvinekød fra Den Tjekkiske Republik;

Det Europæiske Fællesskab har indført sundhedsmæssige restriktioner for visse områder af Kroatien på grund af problemer med veterinærkontrollen i disse områder; en EF-veterinærinspektion foretaget i Kroatien for nylig synes at vise, at de kroatiske veterinærmyndigheder udøver en tilfredsstillende kontrol i hele landet;

der bør derfor åbnes mulighed for indførsel af kød af vildt fra hele Kroatien;

kontrollen med dyresygdomme i visse områder af Zimbabwe er tilfredsstillende; der bør derfor åbnes mulighed for indførsel af kød af klovbærende vildt og af kød af vildtlevende hovdyr fra disse dele af Zimbabwe;

det er derfor nødvendigt at ændre Kommissionens beslutning 97/217/EF;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilaget til beslutning 97/217/EF erstattes af bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 5. november 1998.

På Kommissionens vegne

Franz FISCHLER

Medlem af Kommissionen

(1) EFT L 268 af 14. 9. 1992, s. 35.

(2) EFT L 24 af 30. 1. 1998, s. 31.

(3) EFT L 88 af 3. 4. 1997, s. 201.

(4) EFT L 170 af 16. 6. 1998, s. 34.

(5) EFT L 226 af 13. 8. 1998, s. 50.

BILAG

>TABELPOSITION>
EUROPA-PARLAMENTETS AFGØRELSE af 7. oktober 1998 om decharge for gennemførelsen af budgettet for regnskabsåret 1996-Sektion IV: Domstolen-Sektion V: Revisionsretten-Sektion VI: Del B: Regionsudvalget (98/647/EF)

EUROPA-PARLAMENTET,

- der henviser til EF-traktatens artikel 203, stk. 10,

- der henviser til finansforordningens artikel 22, stk. 2 og 3,

- der henviser til forvaltningsregnskabet og balancen for regnskabsåret 1996 (SEK(97)0402-C4-0197/97),

- der henviser til Revisionsrettens årsberetning for regnskabsåret 1996 (C4-0599/97) (1),

- der henviser til betænkning fra Budgetkontroludvalget (A4-0289/98),

Domstolen

1. bemærker, at budgetoverslaget og navnlig bevillingen til artikel 270 ikke har været pålidelig nok; anmoder derfor Domstolen om at forbedre det forberedende arbejde og navnlig de finansielle overslag, for så vidt angår bevillingsstørrelsen og begrundelsen for de forskellige budgetposter;

Revisionsretten

2. foreslår Revisionsretten, at dets medlem med ansvar for administrative spørgsmål fra regnskabsåret 1997 systematisk inddrager Revisionsretten i de horisontale revisioner;

Regionsudvalget

3. beklager, at oplysningerne i forvaltningsregnskabet og balancen for Sektion VI-Del B i det almindelige budget er særdeles mangelfulde; anmoder Regionsudvalget om at sørge for, at oplysningerne vedrørende gennemførelsen af de bevillinger, det er ansvarlig for, er gennemskuelige, fuldstændige og præcise;

4. beklager de uregelmæssigheder, som fremgår af Revisionsrettens årsberetning; tager den foreløbige beretning til efterretning, som Regionsudvalget har fremsendt til dechargemyndigheden om inddrivelse af uberettiget udbetalte beløb og de forvaltningsmæssige og juridiske tiltag, der er gennemført eller planlagt; opfordrer Revisionsretten til at kontrollere berettigelsen og effektiviteten af ovennævnte tiltag;

5. giver udtryk for sin bekymring over den manglende konsekvente personalepolitik i Regionsudvalget, som har givet anledning til en række sagsanlæg fra personalets side og domme fra Retten i Første Instans; at det er nødvendigt at behandle dette spørgsmål mere indgående i forbindelse med 1999-budgetproceduren (2).

6. meddeler decharge til Domstolens, Revisionsrettens og Regionsudvalgets generalsekretærer for gennemførelsen af deres budgetter for regnskabsåret 1996;

7. pålægger sin formand at sende denne afgørelse til de berørte institutioner og det rådgivende organ, og sikre dens offentliggørelse i De Europæiske Fællesskabers Tidende (L-udgaven)

Generalsekretær

Julian PRIESTLEY

Formand

José María GIL-ROBLES

(1) EFT C 348 af 18. 11. 1997.

(2) Se dok. PE 226.669
RÅDETS AFGØRELSE af 9. november 1998 om udnævnelse af et medlem af Det Rådgivende Udvalg for Lægeuddannelse (98/C 346/02)

RÅDET FOR DEN EUROPÆISKE UNION HAR -

under henvisning til Rådets afgørelse 75/364/EØF af 16. juni 1975 om oprettelse af et rådgivende udvalg for lægeuddannelsen (1), særlig artikel 3 og 4, og

ud fra følgende betragtninger:

Ved afgørelse af 29. juni 1998 (2) udnævnte Rådet Steen POULSEN til medlem for perioden indtil den 28. juni 2001;

den danske regering har udpeget Runa STURLASSON til efterfølger for Steen POULSEN -

TRUFFET FØLGENDE AFGØRELSE:

Eneste artikel

Runa STURLASSON udnævnes til medlem af Det Rådgivende Udvalg for Lægeuddannelse som efterfølger for Steen POULSEN for den resterende del af dennes mandatperiode, dvs. indtil den 28. juni 2001.

Udfærdiget i Bruxelles, den 9. november 1998.

På Rådets vegne

J. FARNLEITNER

Formand

(1) EFT L 167 af 30.6.1975, s. 17.

(2) EFT C 222 af 16.7.1998, s. 3.